เซี่ยงไฮ้คอมโพสิตปิดบวก 5.77 จุด ขณะตลาดวิตกนโยบาย “ทรัมป์”
เซี่ยงไฮ้คอมโพสิตปิดบวก 5.77 จุด ขณะตลาดวิตกนโยบาย "ทรัมป์"
24 ม.ค. 2560

ดัชนีเซี่ยงไฮ้คอมโพสิตตลาดหุ้นจีนปิดบวกในวันนี้ โดยดัชนีเซี่ยงไฮ้คอมโพสิตปิดบวก 5.77 จุด หรือ +0.18% แตะที่ 3,142.55 จุด เนื่องจากนักลงทุนเดินหน้าเข้าซื้อเก็งกำไร อย่างไรก็ตาม บรรยากาศการซื้อขายได้รับแรงกดดันจากนโยบายของนายโดนัลด์ ทรัมป์ ประธานาธิบดีสหรัฐ
นายทรัมป์ได้ลงนามในคำสั่งประธานาธิบดีเมื่อวานนี้ เพื่อให้สหรัฐถอนตัวออกจากข้อตกลง TPP อย่างเป็นทางการแล้ว และเตรียมลงนามในคำสั่งประธานาธิบดีเพื่อให้สหรัฐทำการเจรจาครั้งใหม่ต่อข้อตกลงการค้าเสรีอเมริกาเหนือ (นาฟต้า) กับแคนาดาและเม็กซิโก เพื่อไม่ให้สหรัฐเสียเปรียบในการทำการค้า